આમ તો અહી આ બધુંયે લખવું એ માત્ર શોખ અને યાદગીરી જાળવવા માટે છે છતાંયે મારો બગીચો ઇંટરનેટ પર ખુલ્લો મુકાયેલો હોવાથી દરેક વ્યક્તિ પ્રવેશ કરી શકે છે અને અહી ઉછરતા અનુભવોના કોઇપણ ફુલ-છોડ અંગે પોતાના વિચારો જણાવી શકે છે. મને મારા નામ કરતા બગીચાના માળી તરીકે ઓળખો એવી આશા છે એટલે હું મારું નામ અહી નથી લખતો. મારો કોઇ અનુભવ, મારા વિચારો કે મારા શબ્દો આપને ઉપયોગી થાય અથવા આપને થોડા સમય માટે પણ ખુશી આપી શકે તો મને ઘણો આનંદ થશે. ગુજરાતી મારી માતૃભાષા હોવાથી તેના પ્રત્યે ખાસ લગાવ હોય તે સ્વાભાવિક છે. બસ એ જ સ્વાભાવિક્તાને કારણે મારો બગીચો આપ સંપુર્ણ માતૃભાષામાં જ જોઇ શકશો.